tartuNLP/wikipedia-smugri-20251201 huggingface dataset:
Olli-Pekka Lyytikäinen

Olli-Pekka Lyytikäinen (s. 1957 Helsinki) on A-lehtien hallituksen puheenjohtaja ja Helsingin Jalkapalloklubin puheenjohtaja.
Lyytikäisen isovanhemmat, Aune ja Yrjö Lyytikäinen perustivat Kustannusosakeyhtiö Apulehden, joka nykyisin toimii nimellä A-lehdet. HJK:n hallituksessa hän on toiminut vuodesta 1978. HJK Oy:n puheenjohtajana Lyytikäinen on toiminut vuodesta 2001 lähtien. 
Lyytikäisen isä, Olli Lyytikäinen, toimi vuoteen 1978 saakka HJK:n puheenjohtajana. Lyytikäisen poika, Joonas Lyytikäinen on HJK:n hallituksen jäsen.
Nouakchottin yliopisto

Nouakchottin yliopisto (; ) oli julkinen yliopisto Mauritanian pääkaupungissa Nouakchottissa. Yliopisto perustettiin 1981, ja siellä opiskeli yli 8 000 opiskelijaa. 
Nouakchottin yliopiston itsenäinen asema loppui, kun se yhdistettiin vuonna 2016 maan Luonnontieteen, tekniikan ja lääketieteen yliopiston () kanssa uudeksi Nouakchottin Al Aasriya -yliopistoksi (, lyh. UNA; ).
Gunnar Boman

Gunnar Boman (2. joulukuuta 1932 Kuopio – 28. heinäkuuta 2017) oli suomalainen jalkapalloilija ja jalkapallovalmentaja. 
Boman edusti pelaajana Kuopion Palloseuraa, jonka paidassa hän voitti pelaajavalmentajana Suomen mestaruuden vuonna 1966. Hän toimi KuPSin päävalmentajana kaudet 1966–1968. Myöhemmin hän vaikutti myös KPT:ssä. Vuonna 1975 Boman siirtyi Suomen jalkapallomaajoukkueen apuvalmentajaksi Aulis Rytkösen toimiessa päävalmentajana. Samalla hän valmensi myös KPT:tä.
Olga Forš

Olga Dmitrijevna Forš (myös "Forsch", ; 28. toukokuuta 1873 Gunibin linnoitus Dagestanissa – 17. heinäkuuta 1961 Leningrad) oli venäläinen neuvostokirjailija.
Olga Forš oli kenraali Dmitri Komarovin tytär. Hän kasvoi sisäoppilaitoksissa, opiskeli maalaustaidetta ja meni naimisiin upseerin kanssa. Hänen ensimmäiset teoksensa ilmestyivät vuonna 1907.
Foršin tuotanto käsittää etupäässä historiallisia romaaneja ja kertomuksia. Romaani "Odety kamnem" (”Kiveen puetut”, 1924–1925) kertoo venäläisen vallankumouksellisen Mihail Beidemanin kohtalosta, "Gorjatši tseh" (”Kuuma paja”, 1926) vuosien 1905–1907 vallankumouksesta, trilogia "Radištšev" (1932–1939) Aleksandr Radištševista ja "Perventsy svobody" (”Vapauden esikoiset”, 1950–1953) dekabristeista. Romaanin "Sovremenniki" (”Aikalaiset”, 1926) aiheena ovat Nikolai Gogol ja tämän ystävä, taiteilija Aleksandr Ivanov. Romaanin "Mihailovski zamok" (”Mikaelinlinna”, 1946) henkilöitä ovat arkkitehdit Vasili Baženov, Andrei Voronihin ja Carlo Rossi. Kirjailijan omakohtaisiin kokemuksiin perustuvat 1920-luvun kirjailijaelämää kuvaava "Sumašedši korabl" (”Hullu laiva”, 1931) sekä symbolisteista kertova "Simvolisty" (myös "Voron", ”Korppi” 1933).
Pape Malick Diop

Pape Malick Diop (s. 29. joulukuuta 1974 Cherif-Lô) on senegalilainen uransa lopettanut jalkapalloilija. Puolustajana pelannut Diop pelasi suurimman osan urastaan Ranskassa, jossa hän saavutti Ranskan cupin voiton vuonna 2002 Lorientin riveissä.
Diop pelasi myös Senegalin maajoukkueeseen vuosina 1998-2004 ja edusti maataan vuoden 2002 MM-kisoissa, jossa Senegal selvisi puolivälieriin saakka.
Caja Mágica

Caja Mágica on urheilukompleksi Espanjan pääkaupungissa Madridissa. Se sijaitsee kaupungin eteläosassa Parque Lineal del Manzanaresin puistossa Manzanaresin rannalla.
Ranskalaisen Dominique Perrault’n suunnittelema Caja Mágica, jonka nimi tarkoittaa ”taikalaatikkoa”, avattiin 30. huhtikuuta 2009. Kuutionmuotoisen päärakennuksen rakennusmateriaaleina käytettiin terästä, puuta ja lasia, ja koko kompleksin rakennuskustannukset olivat noin 160 miljoonaa euroa. Se suunniteltiin alun perin tenniskeskukseksi ja oli mukana Madridin vuosien 2012 ja 2016 olympiaisäntäehdokkuuksissa. Päärakennus sisältää kolme stadionia, joissa kaikissa on avattava katto. Päästadionin yleisökapasiteetti on noin 12 500 ja pienempien noin 3 500 ja 2 500. Kompleksiin kuuluu lisäksi sivurakennus Tenis Indoor, jossa on 11 kenttää ja muita tiloja, sekä ulkoalue Tenis Garden, jossa on 16 kenttää.
Vuodesta 2009 lähtien Caja Mágicassa on pelattu ATP- ja WTA-kiertueisiin kuuluva Madrid Open -tennisturnaus, ja kaudesta 2010–2011 alkaen se toimii Real Madridin koripallojoukkueen kotikenttänä. Lisäksi areenalla on järjestetty lentopallo- ja judokilpailuja sekä konsertteja ja muita tapahtumia kuten Campus Party -lähiverkkotapahtuma huhtikuussa 2010 ja MTV Europe Music Awards marraskuussa 2010.
Areenaa hallinnoi kunnallinen Madrid Espacios y Congresos -yhtiö.
Torjunta

Torjunta () eli repressio on Sigmund Freudin kehittämän psykoanalyyttisen teorian mukaan tiedostumaton psyykkinen teko, jossa tietyt halut, toiveet, fantasiat tai tunteet painetaan pois tietoisesta mielestä ja tukahdutetaan tiedostumattomaan. Psykoanalyytikot lukevat torjunnan nykyään yhdeksi puolustusmekanismeista, mutta siitä, miten torjunta tapahtuu tai kuinka yleistä se on, ei ole vielä varmuutta. Valtavirran psykologit pitävät aitoa torjuntaa hyvin harvinaisena.
Borg El Arabin kansainvälinen lentoasema

Borg El Arabin kansainvälinen lentoasema () on kansainvälinen lentoasema Borg El Arabin kaupungissa, Egyptissä. Lentoasema palvelee noin 40 kilometrin päässä sijaitsevaa Aleksandrian kaupunkia. Lentoasemalla on kolme kiitotietä, joista yhtä käytetään matkustajaliikenteen operoimiseen. Borg El Arabin kansainvälisen lentoaseman kautta kulki vuonna 2009 371 605 matkustajaa.
Toukokuussa 2010 Aleksandrian kansainvälisen lentoaseman sulkemisen jälkeen kaikki Aleksandriaan suunnattu liikenne on ohjattu Borg El Arabiin, mikä on nostanut lentoaseman käyttöastetta huomattavasti.
Ferdinand Coly

Ferdinand Alexandre Coly (s. 10. syyskuuta 1973 Dakar) on senegalilainen entinen jalkapalloilija. Puolustajana pelannut Coly vietti uransa pääosin Ranskassa ja Italiassa. Hän edusti muun muassa Châteauroux'ta, jonka kanssa Coly voitti Ligue 2:n vuonna 1997. Hän edusti myös Parmaa kolmen kauden verran.
Coly pelasi Senegalin maajoukkueeseen vuosina 2000-2007 ja edusti maataan muun muassa vuoden 2002 MM-kisoissa, jossa Senegal selvisi puolivälieriin saakka.
Perm (komit)

Perm (myös "Perma", , "Perem", Перемь) on muinaisista komeista ja heidän asuinalueestaan keskiaikaisissa venäläisissä lähteissä käytetty nimitys.
Ensimmäisen kerran Perm mainitaan 1000-luvulla Nestorin kronikassa yhtenä venäläisille veroa maksaneista kansoista. Myöhemmin se esiintyy useasti Novgorodin verolääninä, heimoryhmänä tai erityisen kansan nimityksenä. Muun muassa Dmitri Bubrihin esittämän ja Venäjällä nykyään vallitsevan käsityksen mukaan venäläiset omaksuivat nimityksen karjalaisilta tai vepsäläisiltä, jotka kutsuivat komien kaukana sijainnutta asuinaluetta "Perämaaksi". Suomalaisista tutkijoista Kustaa Vilkuna on pitänyt tätä Perämaa-etymologiaa vääränä. Suomessa tällä teorialla ei enää olekaan kannatusta, vaikka vielä 1920- ja 1930-luvuilla muun muassa Jalmari Jaakkola viittasi siihen. 
Vytšegdan Permillä (ven. Пермь Вычегодская, "Perm Vytšegodskaja") tarkoitettiin 1500-luvun alkuun saakka nykyisten komisyrjäänien asuinaluetta Vym-joella ja Vytšegdan keskijuoksulla. Sen muita nimityksiä ovat "Vanha-" ja "Vähä-Perm". Nimitystä Suur-Perm (Пермь Великая, "Perm Velikaja") käytettiin komipermjakkien esi-isien asuttamasta Kaman yläjuoksusta. Pienempiä alueita olivat "Viledin Perm" Viledin ja "Luzan Perm" Luza-joen varsilla. 1400–1500-luvun asiakirjoissa permiläisasutusta mainitaan olleen myös Pinegan varrella sekä Suhonan, Jugin ja Vytšegdan alajuoksuilla.
Stefan Permiläinen ryhtyi käännyttämään komeja kristinuskoon vuonna 1380. Vuonna 1383 perustettiin Permin hiippakunta, jonka keskuksena toimi Vytšegdan Permin Ust-Vym. Suur-Permin alueelle kristinuskon levittivät Permin piispat 1400-luvun puolivälissä.
Useimpien historiantutkijoiden mukaan samaa perua kuin Perm on viikinkien jostakin Vienanmereen rajautuvasta alueesta käyttämä nimitys Bjarmaland.
Héctor Baldassi

Héctor Walter Baldassi (s. 5. tammikuuta 1966 Río Ceballos, Argentiina) on argentiinalainen jalkapalloerotuomari. Hänestä tuli kansainvälinen erotuomari vuonna 2000.
Baldassi on tuominnut maajoukkuetasolla arvokilpailuissa vuoden 2004 Copa Américassa ja vuoden 2008 kesäolympialaisissa.
Myöhemmin uransa aikana hänet valittiin tuomitsemaan vuoden 2010 MM-kilpailuihin. Ensimmäisen ottelunsa turnauksessa hän tuomitsi 13. kesäkuuta 2010 Ghanan ja Serbian välillä.
Vasili Blücher

Vasili Konstantinovitš Blücher (; 1. joulukuuta 1890 Jaroslavlin läänin Barštšinkan kylä – 9. marraskuuta 1938 Moskova) oli neuvostoliittolainen upseeri.
Vasili Blücher syntyi talonpojan perheeseen. Kansallisuudeltaan hän oli venäläinen. Hän työskenteli viilarina Pietarissa ja Moskovan lähellä Mytištšissä. Vuosina 1910–1913 hän oli vangittuna lakkoliikkeeseen osallistumisen takia. Ensimmäiseen maailmansotaan Blücher osallistui sotamiehenä ja aliupseerina haavoittuen vakavasti. Sen jälkeen hän työskenteli Nižni Novgorodin lähellä Sormovossa sekä Kazanissa. Vuonna 1916 hän liittyi bolševikkipuolueeseen.
Helmikuun vallankumouksen jälkeen Blücher teki puoluetyötä armeijassa. Marraskuussa 1917 hän oli pystyttämässä neuvostovaltaa Samaraan. Sen jälkeen hänet lähetettiin Tšeljabinskiin, jossa hänet valittiin vallankumouskomitean ja neuvoston puheenjohtajaksi.
Tšekkoslovakian armeijakunnan kapinan jälkeen hän johti neuvostojoukkojen vetäytymistä Orenburgista, minkä johdosta hänet palkittiin Venäjän ensimmäisellä punaisen lipun kunniamerkillä. Hän osallistui divisioonankomentajana taisteluihin Koltšakin joukkoja vastaan, Kahovkan sillanpääaseman puolustukseen ja Perekopin valtaukseen.
Vuosina 1921–1922 Blücher toimi Kaukoidän tasavallan sotaministerinä ja armeijan ylipäällikkönä. Helmikuussa 1922 hän johti valkoisen armeijan tuhoamista Volotšajevkan lähellä. Vuosina 1924–1927 hän työskenteli Kiinan Kantonin hallituksen sotilasneuvonantajana. Vuosina 1929–1938 hän toimi Neuvostoliiton Kaukoidän armeijan komentajana, ja hän johti sotatoimia Kiinan itäisen rautatien konfliktin aikana vuonna 1929. Hän oli Venäjän (1921–1924) ja Neuvostoliiton (1930–1938) toimeenpanevien keskuskomiteoiden jäsen. Vuonna 1934 hänet valittiin NKP(b):n keskuskomitean ehdokasjäseneksi. Vuonna 1935 hänet nimitettiin Neuvostoliiton marsalkaksi.
Vuonna 1937 Blücher osallistui Neuvostoliiton korkeimman oikeuden erityistuomioistuimen jäsenenä Mihail Tuhatševskin ja puna-armeijan muiden johtajien tuhoamiseen. Kesällä 1938 hän johti japanilaisten vastaisia sotatoimia Hasanjärven alueella. Neuvostojoukkojen kärsimien tappioiden takia hänet erotettiin Kaukoidän armeijan komentajan tehtävästä elokuussa 1938. Saman vuoden lokakuussa hänet pidätettiin Stalinin käskystä syytettynä neuvostovastaisesta toiminnasta ja osallisuudesta aiemmin tuomittujen upseerien salaliittoon. Hän kuoli Lavrenti Berijan toimeenpaneman kidutuksen seurauksena kuulustelujen 18. päivänä. Hänen maineensa palautettiin vuonna 1956.
ASO Chlef

Association Sportive Olympique de Chlef () on algerialainen jalkapalloseura, joka perustettiin vuonna 1947. Sen kotistadionina toimii Boumezrag Mohamed Stadium, joka sijaitsee Chlefissa. Joukkueen paras saavutus on Algerian cupin voitto vuodelta 2005, sekä Algerian mestaruus vuodelta 2011.
Joukkue on pelannut myös Afrikan Mestarien liigassa vuonna 2009, jossa sen matka jäi ensimmäiselle kierrokselle.
Christine – tappaja-auto

Christine – tappaja-auto () on John Carpenterin ohjaama, vuonna 1983 ensi-iltansa saanut kauhuelokuva. Elokuva perustuu Stephen Kingin kirjoittamaan samannimiseen romaaniin.
John Carpenter paitsi ohjasi elokuvan, myös sävelsi siihen musiikin. Hän on toiminut säveltäjänä eräissä muissakin ohjaustöissään, kuten vuoden 1978 elokuvassa "Halloween – naamioiden yö".
Juoni.
Arnie Cunningham on 17-vuotias koulukiusattu nuorukainen, jonka ainoa hyvä ystävä on koulun suosittu jalkapalloilija Dennis. Eräänä päivänä Arnie huomaa eräällä pihalla vanhan 1950-luvun Plymouth Furyn, jota LeBay-niminen vanhus on myymässä. Arnie rakastuu oikopäätä Christineksi ristittyyn autoon ja ostaa vanhan romun itselleen Dennisin epäluulosta huolimatta. Arnien vanhemmatkaan eivät katso hyvällä auton ostoa, joten Arnie päättää viedä sen Darnellin huoltamoon, jossa hän voi kunnostaa sen ajokuntoon.
Pian kuvioihin ilmestyy Leigh-niminen uusi oppilas, jonka kanssa Arnie aikoo seurustella. Sitten alkaa kuitenkin tapahtua outoja kuolemantapauksia. Autolla tuntuu olevan oma tahto, eikä se tunnu pitävän Arnien seuralaisesta. Se ei myöskään katso hyvällä, kun kiusaajat ahdistelevat Arnieta. Jossakin auton sisällä asustaa paha, äärimmäisen raivoisa voima, joka tahtoo kostaa kaikille, jotka ovat kohdelleet Arnieta kaltoin tai yrittävät vietellä Arnien pois läheisyydestään. Ajan myötä myös Arnie tuntuu muuttuvan.
Arvioita.
"Video-oppaassa" vuodelta 1994 "Christine – tappaja-auto" sai kolme tähteä viidestä, mikä vastaa sanallista arviota ”hyvä”.
Pelargonit

Pelargonit ("Pelargonium") on suku kurjenpolvikasvien (Geraniaceae) heimossa. Suvussa on noin 280 lajia ja se on lajimäärältään kurjenpolvikasvien heimon toiseksi suurin suku.
Suvun tieteellinen nimi tulee kreikan kielen haikaraa tarkoittavasta sanasta "pelargos".
Pelargonien levinneisyysalue kattaa Afrikan etelä- ja itäosat, Madagaskarin, Arabian, Turkin, Australian ja Uuden-Seelannin. Selvästi suurin osa lajeista kasvaa eteläisessä Afrikassa, erityisesti Etelä-Afrikan lounaisosissa sekä sen lähellä sijaitsevilla alueilla Namibiassa. Eteläisen Afrikan ulkopuolella kasvaa vain noin 30 lajia, lähinnä Itä-Afrikan hautavajoaman vuoristoalueilla sekä eteläisessä Australiassa. Muualla kasvaa vain muutamia pelargonilajeja; ne kasvavat Madagaskarilla, Arabian niemimaalla, Vähässä-Aasiassa, Sokotralla, Saint Helenalla, Tristan da Cunhalla ja Uudessa-Seelannissa.
Käyttö.
Pelargonit ovat erittäin suosittuja koristekasveja ja lajeista on jalostettu runsaasti lajikkeita.
Thomas Grace

Thomas Grace on kuvitteellinen hahmo yhdysvaltalaisessa televisiosarjassa "Alias". Häntä esittää näyttelijä Balthazar Getty.
Hahmon tarina.
Thomas "Tom" Grace liittyy sarjaan viidennellä tuotantokaudella. Hänet palkataan APO:on Michael Vaughnin sekä myöhemmin Eric Weissin korvaajaksi. Hän käyttää kenttäkokemustaan hyväksi kouluttaessaan APO:n uutta agenttia, Rachel Gibsonia. 
Marshall Flinkman löytää tietoja, joiden mukaan Tom olisi ollut naimisissa, mutta uskoo sen olevan osa jotakin peiteroolia. Myöhemmin Sydney Bristow kidnapataan ja Tom osallistuu CIA:n päämajaan soluttautumiseen Sydneyn jäljittämiseksi. Tehtävän aikana Tom saa tilaisuuden etsiä salaisia tietoja, mistä selviää, että Tom oli ollut naimisissa, mutta hänen vaimonsa Amanda murhattiin. Tom jäljittää murhaajan, mutta kysyy häneltä tietoja "Kardinaali"-nimisen henkilön löytämiseen. Myöhemmin Rachel saa tietää Tomin tutkimuksista, mutta Tom ei kerro totuutta.
Myöhemmin Rachel saa tietää, että Kardinaali oli määrännyt Tomin tapettavaksi, mutta Amanda olikin vahingossa saanut surmansa. Kostoksi Tom tappaa hänen vaimonsa murhaajan. Myöhemmin Tomin ja Rachelin välit lähenevät.
Sarjan lopulla Julian Sark asettaa pommin metroon, joka tuhoaisi APO:n päämajan. Tom yrittää hidastaa pommin räjähtämistä ja häntä käsketään pakenemaan ajastimen mennessä alle 60 sekunnin. Ajan käydessä vähiin, Tom päättääkin jäädä pommin luo. Hän kertoo Rachelille, että jos aikaa olisi ollut enemmän, hän olisi pyytänyt häntä ulos. Itkuinen Rachel vastaa, että olisi suostunut kutsuun, minkä jälkeen pommi räjähtää.
Fårupin kesäpuisto

Fårupin kesäpuisto () on Tanskan Pohjois-Jyllannissa sijaitseva huvipuisto ja vesipuisto. Puisto avattiin 21. kesäkuuta 1975, ja siellä kävi lähes 600 000 vierasta kesäkaudella 2009.
Historia.
Ålborgilainen Kragelundin liikemiesperhe sai ajatuksen huvipuiston perustamisesta 1970-luvun alussa. Perhematkailu oli kasvavassa suosiossa Yhdysvalloissa, ja Anders Kragelund sai ajatuksen kokeilla perhematkailuun suuntautunutta huvipuistoa myös Tanskassa. Paikaksi valittiin Fårup Saltumin ja Blokhusin kylien välissä Pohjois-Jyllannissa.
Huvipuiston rakentaminen aloitettiin vuonna 1974, ja se avattiin 21. kesäkuuta 1975. Puistoon oli sijoitettu trampoliineja, kanootteja ja hiekkalaatikkoja, ja siellä pystyi harrastamaan ratsastusta. Sisäänpääsymaksun suorittaja sai käyttää puistoa vapaasti. Myös alueen luonnon hyödyntäminen sai tärkeän osan kokonaiskonseptia. Avajaisvuonna puistossa oli 40 000 kävijää. Vuoteen 1977 mennessä vuotuinen kävijämäärä oli kasvanut 150 000:een. Puisto osti laajetessaan lisää tilaa naapurimaanomistajilta.
Vuonna 1983 puistoon avattiin maan suurin vesiliukumäki ja vierailijamäärä oli kasvanut 350 000:een. Myöhemmin kävijämäärät vaihtelivat paljonkin riippuen sääolosuhteista. Vuonna 1988 kävijämäärä oli pohjalukemissa, etenkin koska Tanskaan oli avattu 11 "kesäpuistoa". Yritys kehitti kuitenkin uusia vetonauloja, ja sen vesipuisto avattiin vuonna 1989. Vuonna 1992 puiston uusi kävijäennätys oli 458 000.
Huvipuistoon rakennettiin vuonna 2004 puinen vuoristorata - edellinen puuvuoristorata Tanskaan oli rakennettu 72 vuotta aikaisemmin. "Falken"-vuoristoradalla noustaan 20 metrin korkeuteen, ja sen huippunopeus on 75 km/h, joten siitä tuli Tanskan suurin ja nopein puurakenteinen vuoristorata. Rata valittiin myös saksalaisen Kirmes-vapaa-aikalehden arvosteluissa vuoden uutuudeksi samana vuonna. Vuoden kävijäennätys oli 551 837. Seuraavan vuoden kävijäennätys oli 557 345, mutta märkä vuosi 2007 pudotti kävijämäärän 525 501:een.
Vuonna 2008 huvipuistoon tuli uusi vuoristorata, "Lynet", joka kiihdyttää 0–80 km/h kahdessa sekunnissa. Ennätyksellinen 35 miljoonan kruunun investointi nosti kävijämäärät uuteen ennätykseen, 578 586:een. Kirmes-lehti valitsi Lynetin Euroopan kolmen parhaan huvipuistouutuuden joukkoon samana vuonna. Vuonna 2009 kävijämäärät kasvoivat edelleen 586 191:een.
Rachel Gibson

Rachel Gibson on kuvitteellinen hahmo yhdysvaltalaisessa televisiosarjassa "Alias". Häntä esittää näyttelijä Rachel Nichols.
Hahmon tarina.
Rachel Gibson liittyy sarjaan viidennellä tuotantokaudella. Hän työskentelee tietokone-eksperttinä terroristiorganisaatio Prophet 5:lle, luullen työskentelevänsä CIA:lle. APO jäljittää hänet ja epäilee häntä viholliseksi, mutta Sydney Bristow tajuaa olleensa samassa tilanteessa työskennellessään SD-6:ssa. Rachel järkyttyy kuultuaan totuuden ja häntä käsketään palaamaan töihin kuin mitään ei olisi tapahtunutkaan, mutta hänen pomonsa Gordon Dean tajuaa tilanteen ja ajastaa pommin toimistoon. Pommi surmaa suuremman osan työntekijöistä, mutta Rachel pelastuu täpärästi. Hänet värvätään APO:on ja hänen perheensä laitetaan todistajansuojeluun, jotta Dean ei pääsisi heihin käsiksi.
APO:ssa Tom Grace kouluttaa Rachelia, minkä jälkeen hän menee ensimmäiselle soolotehtävälleen, missä hän törmää Prophet 5:n puolella olevaan entiseen ystäväänsä Kelly Peytoniin. Hän avustaa myös Deanin vangitsemisessa, ja eräällä tehtävällään päätyy sänkyyn Julian Sarkin kanssa. Hän muuttaa Sydneyn luo asumaan, mutta hankkii myöhemmin oman asunnon. Rachel ihastuu Tomiin ja auttaa tätä löytämään vaimonsa murhaajan. 
Sarjan lopulla Arvin Sloane sieppaa Rachelin ja Marshall Flinkmanin, jotta he auttaisivat löytämään 1400-luvulla eläneen profeetan Rambaldin hautakammion, jota Sloane tarvitsee Rambaldin loppupelin selvittämisessä. APO onnistuu pelastamaan heidät, minkä jälkeen Sloane kuitenkin tuhoaa APO:n päämajan. Tom saa iskussa surmansa, mutta ennen kuolemaansa hän kertoo Rachelille, että olisi pyytänyt häntä treffeille, jos olisi selvinnyt. Myöhemmin Peyton saadaan kiinni ja Rachelin ansiosta tämä paljastaa Sloanen olinpaikan. Kun Prophet 5 on tuhottu, Rachel tajuaa, että hän ja hänen perheensä ei ole enää vaarassa. Hän päättää kuitenkin jäädä APO:on. Sarja päättyy, kun näytetään muutamia vuosia tulevaisuuteen, jolloin Rachelin kerrotaan olevan yhä CIA:lla töissä.
Croyn rautatieasema

Croyn rautatieasema on vuonna 1842 avattu rautatieliikennepaikka Croyn kylässä Skotlannissa. Se sijaitsee Glasgow’n ja Edinburghin välisen rataosuuden varrella 18 kilometrin etäisyydellä Glasgow’n Queen Streetin rautatieasemasta. Asema palvelee Croyn lisäksi Kilsythin ja osittain myös Cumbernauldin asuinalueita.
Glasgow’n ja Edinburghin väliä liikennöivistä kaukojunista suurin osa pysähtyy Croyn asemalla. Lisäksi asema on Glasgow’sta Alloan sekä Dunblanen suuntiin kulkevien lähijunien käytössä.
Croyn asemalla on 940 liityntäpysäköintipaikkaa. Asemalta on myös bussiyhteyksiä Kilsythiin ja Cumbernauldiin.
Kellotalvikki

Kellotalvikki ("Pyrola media") on lähinnä Euroopassa kasvava talvikkilaji. Suomessa lajia tavataan koko maassa.
Ulkonäkö ja koko.
Kellotalvikilla on pitkä maarönsy, josta nousee 10–25 cm korkeita lehdettömiä kukkavarsia. Varsien juurella on vihreinä talvehtivia ruusukelehtiä. Paksut, kovat ja muhkuraiset lehdet ovat 3–5 cm pitkiä ja muodoltaan pyöreitä tai pitkänpyöreitä sekä pyöreäkärkisiä. Siipipalteinen ruoti on lehden lavan pituinen tai lyhyempi. Kellotalvikin kukinto on pysty terttu. Valkoiset tai punertavat kukat ovat kellomaisia, emin luotti on kukasta ulkoneva. Kellotalvikki kukkii Suomessa kesä-heinäkuussa. Kellotalvikki on kukiltaan kuin isotalvikin ("Pyrola rotundifolia") ja pikkutalvikin ("Pyrola minor") välimuoto.
Levinneisyys.
Kellotalvikkia tavataan Alpeilta itään läpi Keski- ja Itä-Euroopan metsävyöhykkeen Uralille saakka. Pohjoisessa sitä tavataan Britteinsaarilla sekä Fennoskandiassa. Satunnaisemmin lajia tavataan myös muun muassa Kreikassa, Turkissa, Kaukasuksen alueella ja Etelä-Siperiassa. Suomessa kellotalvikki on yleinen Etelä- ja Keski-Suomessa. Pohjoisemmassa se on harvinaisempi.
Elinympäristö.
Kellotalvikki kasvaa tuoreissa ja kuivahkoissa valoisissa kangasmetsissä, harjuilla ja vaaranrinteillä.
Mini DisplayPort

Mini DisplayPort on Applen kehittämä ja VESAn standardoima näyttöliitäntä. Se on pienoisversio VESAn DisplayPortista. 
Liitäntää käytetään muun muassa Applen ja muiden valmistajien kannettavissa tietokoneissa sekä Applen pöytätietokoneissa.
AKU.

AKU. oli Sanoma Magazines Finlandin enimmäkseen miehille tarkoitettu aikakauslehti. Lehden ainut numero julkaistiin 9. kesäkuuta 2010.
AKU. perustuu Sanoma Uitgeversin suursuosion saaneeseen Donald-lehteen, joka julkaistiin Hollannissa kesäkuussa 2009. AKU.-lehden ensimmäisessä numerossa lehti paljasti ketkä ovat Suomen Aku Ankka, Roope Setä, Hannu Hanhi ja Pelle Peloton.
Lehden päätoimittaja oli Jukka Heiskanen, joka toimii myös Aku Ankka -lehden päätoimittajana.
Lehdestä julkaistiin vain yksi numero. Lehdestä otettiin 90 000 kappaleen painos, ja sitä myytiin 42 000 kappaletta.
Carlos Batres

Carlos Alberto Batres González (s. 2. huhtikuuta 1968 Guatemala, Guatemala) on guatemalalainen jalkapalloerotuomari. Hänestä tuli kansainvälinen erotuomari vuonna 1996.
Batres tuomitsi ensimmäisen kansainvälisen ottelunsa 27. lokakuuta 1996, jossa kohtasivat Panama ja Kanada.
Hän on tuominnut kahdesti MM-kilpailuissa vuosina 2002 ja 2010.
Obaman oppivuosi

Obaman oppivuosi – Amerikan idoli putosi maanpinnalle on Suomen entisen ulkoasiainministerin, myöhemmin Arizonan yliopiston professorin Keijo Korhosen kirjoittama pamfletti. WSOY julkaisi sen vuonna 2010. Kirja käsittelee Yhdysvaltain 44. presidentin Barack Obaman onnistumista virassaan ensimmäisen presidenttivuoden aikana. Se on jatkoa Korhosen vuonna 2008 ilmestyneelle pamfletille "Pax Americana", joka käsitteli Obaman edeltäjän George W. Bushin onnistumista presidenttinä.
Garuda Indonesian lento 152

Garuda Indonesian lento 152 oli Indonesian kansallisen lentoyhtiön Garuda Indonesian reittilento Jakartasta Medaniin Airbus A300 -koneella, joka 26. syyskuuta 1997 putosi metsään Medanin lähellä. Kaikki 234 matkustajaa ja miehistön jäsentä kuolivat onnettomuudessa. Se on eniten kuolonuhreja vaatinut yhden lentokoneen onnettomuus sekä Indonesian historiassa että vuonna 1997.
Onnettomuuskone oli malliltaan Airbus A300-B4, rekisteritunnukseltaan PK-GAI ja valmistenumeroltaan 214. Se oli valmistettu Ranskassa vuonna 1982. Kone oli lentänyt onnettomuuspäivään mennessä yhteensä 27 095 tuntia, ja 16 593 lentoa. Se oli varustettu kahdella Pratt &amp; Whitneyn JT9D-59A-suihkuturbiinimoottorilla.
Onnettomuuslennon kapteeni oli liittynyt Garuda Indonesialle tammikuussa 1978. Hänellä oli yhteensä 11 978 tunnin lentokokemus, josta 782 onnettomuuskonetyypillä. Perämies oli liittynyt lentoyhtiölle kesäkuussa 1976. Hänellä oli yhteensä 709 tunnin lentokokemus, josta kaikki kyseisellä konetyypillä. Kapteeni oli suorittanut liikennelentäjän lupakirjan (ATPL) ja perämies kaupallisen lentäjän lupakirjan (CPL).
Saichania

Saichania (nimen merkitys: "kaunis") oli panssariselkiin kuulunut kasvinsyöjädinosaurussuku. Sukuun kuuluu yksi laji, tyyppilaji "S. chulsanensis". "Saichania" eli 80 miljoonaa vuotta sitten myöhäisliitukaudella Campania-vaiheella. "Saichanian" fossiileja on löydetty Mongoliasta.
Nimi.
"Saichania" tarkoittaa "kaunista". Nimi tulee holotyypin fossiileista, jotka olivat säilyneet hyvin.
Koko ja ominaisuudet.
"Saichania" oli jopa 6,6 metriä pitkä, minkä johdosta se on yksi suurimmista tunnetuista ankylosaureista, vaikkakin koon suhteen se luultavasti jäisi suuremman "Tarchian" varjoon, mikä myös tunnetaan samasta muodostelmasta ja on kuvattu samaan aikaan kuin "Saichania".
"Saichanian" yksi mielenkiintoinen ominaisuus on sen suussa ollut kova kitalaki. Kovat kitalaet ovat dinosauruksilla käytännössä tuntemattomia, mutta niitä on ollut ankylosaureilla, kuten "Euoplocephaluksella", mikä viittaa siihen, että ankylosaurit olivat ryhmänä melko hyvin kehittyneitä. Tämä tarkoittaa sitä, että "Saichania" olisi pystynyt hengittämään samalla kun se söi kasveja. Täten "Saichanialla" oli varaa käyttää enemmän aikaa ruuan jauhamiseen, salliakseen paljon tehokkaamman ruuansulatuksen. Lisäksi myöhäisliitukautisessa Mongoliassa oli laajoja kuivia alueita, joiden kasvit olivat sitkeämpiä ja enemmän ruuansulatusta vaativia kuin kosteikkojen pehmeät kasvit. Kova kitalaki saattoi myös auttaa "Saichaniaa" hengittämään helpommin.
Elinympäristö.
Aasialaiset ankylosaurit elivät elinympäristöissä, jotka olivat lähes aina kuivia. Kuivan ilman hengittäminen kuivattaa myös keuhkoja, mikä aiheuttaa kosteuden häviämisen lisääntymisen hengityksen läpi, ja pitkittynyt alttius tällaiselle voi jopa aiheuttaa hengitysvaivoja. "Saichanian" ominaisuudet ovat auttaneet paljastamaan, kuinka hyvin se sopeutui kuiviin elinympäristöihin, joissa aasialaiset ankylosaurit elivät.
Fossiilit.
"Saichanian" fossiileja on löydetty Mongoliasta. Löydettyihin fossiileihin kuuluu kalloja ja muita osittaisia jäänteitä.
Dhiraagu

Dhiraagu () on Malediivien suurin ja myös ensimmäinen, vuonna 1988 perustettu tietoliikenneyhtiö. Se oli vuosiin 2004 ja 2005 asti ainoa Internet- ja GSM-palveluista vastaamaan lisensoitu yhtiö.
Yhtiön nimi on akronyymi sanoista Dhivehi Raajjeygé Gulhun (divehiksi ދިވެހިރާއްޖޭގެ ގުޅުން).
Stephan Andersen

Stephan Maigaard Andersen (s. 26. marraskuuta 1981 Kööpenhamina, Tanska) on tanskalainen jalkapalloilija. Hän on seuratasolla pelannut kotimaansa lisäksi Englannissa, Ranskassa, Espanjassa ja Alankomaissa. Hän on pelipaikaltaan maalivahti.
Seurajoukkueura.
Andersen aloitti ammattilaisuransa Hvidovre IF:n juniorijoukkueessa ja siirtyi sieltä Brøndby IF:ään. Hän kuitenkin lähti Brøndbystä talvella 1999, koska hänelle ei luvattu pitkäaikaista sopimusta. Andersen siirtyi takaisin Tanskan 1-divisioonaan, jossa hänen lahjakkuutensa huomattiin.
Maaliskuussa 2002 Hvidovren omistaja, ammattilaismaalivahti Peter Schmeichel päätti purkaa Andersenin sopimuksen joukkueessa. Hän alkoi saamaan tarjouksia muutamilta englantilaisilta joukkueilta, muun muassa Aston Villalta ja Sunderland AFC:ltä. Jälkimmäinen kuitenkin päätti ostaa norjalaisen Thomas Myhren eikä huomioinut Andersenia, joka lopulta siirtyi Akademisk Boldklubiin, Tanskan SAS-Liigan mestarijoukkueeseen 2002.
Kesäkuussa 2004 Andersen muutti Englantiin liittyäkseen Charlton Athleticiin. Siirtosumma oli tuolloin kahdeksan miljoonaa tanskan kruunua. Ensimmäisenä vuonna hän ei kuitenkaan saanut paljoa peliaikaa, mutta kaudella 2005–2006 joukkueen ykkösmaalivahdin Dean Kielyn loukkaannuttua hän sai mahdollisuuden pelata.
Marraskuussa 2006 Andersen päätti palata Tanskan Superliigaan, Brøndby IF:ään ja sopimus astuikin voimaan tammikuussa 2007. Hän auttoi joukkueen voittamaan Tanskan cupin 2008 sekä valittiin parhaaksi tanskalaiseksi maalivahdiksi 2008. Sittemmin hän on pelannut muun muassa ranskalaisessa Evian TGFC:ssä.
Kansainvälinen ura.
Andersen kutsuttiin Tanskan alle 21-vuotiaiden maajoukkueeseen kesäkuussa 2001, jossa hän syrjäytti kaksi vuotta vanhemman Rune Pedersenin. Joukkueessa Andersen ehti pelata 21 ottelua ja vuonna 2003 hänet valittiin Tanskan vuoden lahjakkaimmaksi alle 21-vuotiaaksi pelaajaksi.
Maajoukkuedebyyttinsä hän teki maaliskuussa 2004 ystävyysottelussa Espanjaa vastaan. Hänet valittiin myös Tanskan joukkueeseen vuoden 2010 maailmanmestaruuskilpailuihin. Kaikkiaan hän on pelannut 30 maaottelua.
Sarjatalvikki

Sarjatalvikki eli kangassarjatalvikki ("Chimaphila umbellata") on monivuotinen, pienikokoinen pysty varpukasvi. Aiemmin sen katsottiin kuuluvan terttutalvikkeihin eli talvikkeihin ("Pyrola").
Ulkonäkö.
Sarjatalvikki kasvattaa 10–25 cm korkean pystyn varren. Vihreinä talvehtivat lehdet ovat lyhytruotisia ja sijaitsevat varressa kierteisesti. Lehden lapa on 3–5 cm pitkä, kapean vastapuikea, tummanvihreä ja kiiltävä. Lehden kärki on lyhytsuippuinen ja laita isohampainen. Kukinto on 3–6 kukan sarja. Kukkaperät ovat pitkiä ja nystykarvaisia, kukat ovat noin 1 cm:n levyisiä ja väriltään vaaleanpunaisia. Sarjatalvikki kukkii Suomessa heinäkuussa.
Euroopassa ja Aasiassa tavattavat sarjatalvikit kuuluvat alalajiin "umbellata". Pohjois-Amerikassa kasvaa kolmea muuta alalajia: "occidentalis", "cisatlantica" ja "acuta".
Levinneisyys.
Sarjatalvikkia kasvaa Euroopassa Saksasta itään Uralille saakka. Pohjoisimmat esiintymät ovat Norjan, Ruotsin ja Suomen eteläosissa. Satunnaisemmin lajia tavataan myös Siperiassa. Sarjatalvikin kolmea muuta alalajia tavataan Pohjois-Amerikassa mantereen itä-, keski- ja länsiosissa. Suomessa sarjatalvikkia tavataan maan etelä-, keski- ja itäosissa. Laji on maassa suhteellisen harvinainen. Voimakkain kanta sillä on Itä-Suomessa. Sarjatalvikki on kuitenkin harvinaistunut niin, että se on uhanalaisarvioinneissa 2010 ja 2019 arvioitu silmälläpidettäväksi (NT) lajiksi Suomessa.
Elinympäristö.
Sarjatalvikkia kasvaa kuivahkoissa kangasmetsissä ja harjuilla.
Käyttö.
Uutettuna sarjatalvikkia on käytetty kansanlääkinnässä reumaattisten vaivojen hoitamiseen.
Männistön kirkko

Männistön Pyhän Johanneksen kirkko on evankelisluterilaisten seurakuntien kirkko Linnanpellon kaupunginosan Kuopion Saarijärven asuinalueella. Vuonna 1992 valmistuneen kirkon ovat suunnitelleet arkkitehti ja akateemikko Juha Leiviskä ja arkkitehti Pekka Kivisalo, jotka voittivat kirkon suunnittelusta vuonna 1985 järjestetyn kutsukilpailun. 
Leiviskä on suunnittelussaan pyrkinyt pienen ja suuren, matalan ja korkean, suljetun ja avoimen sekä varjoisan ja valoisan elävään vuorovaikutukseen. Rakennus on myös sisätiloiltaan arkkitehtonisesti erittäin merkittävä. Sisällä aulatilat johdattavat suureen kirkkosaliin, joka alttariseinineen muodostaa tilaprosessin huipennuksen. Leiviskän mukaan kirkkosalin tärkein rakennusaine on päivänvalo. Valo synnyttää tilaan vaihtelevia epäsuoria heijastuksia, jotka näkyvät voimakkaimmin juuri aamupäivällä päiväjumalanpalveluksen aikaan. Tilojen ilme muuttuu päiväsaikaan jatkuvasti auringonpaisteen ja pilvisyyden mukaan. Leiviskän sanoin kirkko on "instrumentti, jota valo soittelee".
Korkea kirkkosali ja kirkon eteläpäässä oleva kellotapuli hallitsevat myös ulkoapäin rakennusryhmän näkymää. Kirkon etualalle jää laaja yhtenäinen puistoalue, ja pääsisäänkäynnit sijaitsevat alatasossa puiston puoleisella korotetulla terassilla. 
Kirkon urut ovat 25-äänikertaiset hollantilaistyyliset Verschueren-barokkiurut. Vaikka urkujen julkisivu on klassisten esikuvien mukainen, soittimen ulkoasu sulautuu hyvin kirkon persoonalliseen kokonaisilmeeseen.
Kirkon alttaritaulun on tehnyt taidemaalari Markku Pääkkönen. Teoksen nimi on "Valo, armo, lohdutus". Taiteilija Mirja Airas on luonut kirkon käytäville 45 akvarellimaalauksesta koostuvan sarjan, joka kertoo Paavo Ruotsalaisen elämäntyöstä ja sanomasta.
BlizzCon

 
BlizzCon on Blizzard Entertainmentin vuosittainen järjestämä suurtapahtuma, jossa juhlitaan yrityksen merkittävimpiä pelisarjoja.
Tapahtumassa järjestetään paneelikeskusteluja, joissa vierailee Blizzardin pelien työryhmää ja ääninäyttelijöitä keskustelemassa pelisarjansa tuotannosta. Ohjelmaan kuuluu myös pelien uuden sisällön esittelemistä ja kilpailuja. Paikalla myydään myös Blizzard Entertainmentin tuotteiden memorabiliaa. Osa osallistujista tapaa pukeutua suosikkihahmoikseen tapahtumaa varten.
Chaker Bargaoui

Chaker Bargaoui (s. 4. huhtikuuta 1983) on tunisialainen jalkapalloilija. Puolustavana keskikenttäpelaajana pelaava Bargaoui edustaa Tunisian pääsarjassa CS Sfaxienia.
Ura.
Bargaoui on pelannut vuodesta 2005 lähtien CS Sfaxienin riveissä, jossa hän on saavuttanut muun muassa Afrikan Confederation Cupin ja Tunisian cupin voitot.
Maajoukkueura.
Bargaoui sai ensimmäisen maajoukkue kutsunsa 30. toukokuuta 2010 pelattavaan ystävyysotteluun Ranskaa vastaan, mutta ei päässyt ottelussa kentälle. Myöhemmin 20. kesäkuuta 2010 Bargaoui pelasi ensimmäisen maaottelunsa Sudania vastaan.
Emotions

Emotions on yhdysvaltalaisen laulajan Mariah Careyn toinen studioalbumi. Albumi julkaistiin vuonna 1991 ja se koostuu pääasiassa vahvoista balladeista ja dance-musiikista. Albumin nimikkoraidasta tuli Careyn viides peräkkäinen Billboard Hot 100 -listan ensimmäisellä sijalla ollut laulu. Myös albumin kaksi muuta laulua, Can’t Let Go ja Make It Happen sijoittuivat listalla viiden parhaan joukkoon. Kuten aiemminkin, Carey oli mukana työstämässä albumiaan. Hän sai kaksi Grammy-palkinto-ehdokkuutta, Vuoden tuottaja, sekä Paras naisartistin laulusuoritus. Emotions-albumia myytiin nopeasti nelinkertaista platinaa. Tähän mennessä albumia on myyty yli 10 miljoonaa kappaletta maailmanlaajuisesti.
Emotions on ensimmäinen MiniDiscinä julkaistu albumi.
Vastaanotto.
Emotions-albumi sai hyvin vaihtelevia arvosteluja. Careyta kritisoitiin muun muassa runsaasta korkeiden äänten käytöstä, erityisesti nimikkoraidassaan, mikä esitteli hänen äänialaansa enemmän kuin aiemmat laulut. "Rolling Stone" -lehdessä kirjoitettiin, että "Careyn ääni on ainutlaatuinen, mutta valitettavasti tähän mennessä hänen laulunsa ovat olleet paljon enemmän vaikuttavia kuin ilmeikkäitä."
Kritiikkiä keräsi myös se, että Carey kieltäytyi tekemästä kiertuetta, kuten esikoisalbuminsa julkaisun aikaan. Jotkut uskoivat, että Carey oli studiolaulaja, eikä osannut esiintyä yleisön edessä, ja että hänen kuuluisat korkeat äänensä olivat koneiden aikaan saannosta. Myöhemmin Carey kertoi jättäneensä kiertueet väliin, koska kohtaisi esiintyessään epävarmuutensa ja itsevarmuutensa puutteen.
Emotions-albumi nousi Billboard 200 -listan sijalle neljä, kun sitä myytiin 129 000 kappaletta ensimmäisen viikon aikana. Albumi vietti listalla kaiken kaikkiaan kaksikymmentäseitsemän viikkoa.
Mehdi Marzouki

Mehdi Marzouki (s. 19. toukokuuta 1987 Tunis) on tunisialainen jalkapalloilija. Puolustavana keskikenttäpelaaja pelaava Marzouki edustaa Tunisian Ligue Professionnelle 2:ssa LPS Tozeuria.
Ura.
Marzouki aloitti ammattilaisuransa CS Hammam-Lifissa kaudella 2008-2009. Hän pelasi yhteensä kaksi kautta, kunnes siirtyi toukokuussa 2010 ES Saheliin neljän vuoden sopimuksella.
Maajoukkueura.
Marzouki sai ensimmäisen maajoukkue kutsunsa 30. toukokuuta 2010 pelattuun ystävyysotteluun Ranskaa vastaan, mutta ei päässyt ottelussa kentälle. Myöhemmin 20. kesäkuuta 2010 Marzouki pelasi ensimmäisen maaottelunsa Sudania vastaan.
Mikkel Beckmann

Mikkel Beckmann (s. 24. lokakuuta 1983 Virum, Tanska) on tanskalainen ammattilaisjalkapalloilija. Hän edustaa Nordsjællandia ja on pelipaikaltaan hyökkääjä.
Seurajoukkueura.
Beckmann aloitti ammattilaisuransa Lyngby BK:ssa 2004. Joukkue nousi Tanskan Superliigaan kaudella 2007−2008. Fanit kutsuivat häntä ja toista Lyngbyn luottohyökkääjää Kim Aabechia "Aabeckmanin" kaksikoksi. Beckmann pelasi joukkueessa yhteensä 105 ottelua ja teki niissä 20 maalia kesään 2008 mennessä. Hän ei kyennyt pelaamaan kylmissä oloissa, joten loppukauden hän istui lähinnä vaihtopenkillä runsaan lumentulon takia.
Elokuussa 2008 Beckmann solmi neljän vuoden sopimuksen tanskalaisen Randers FC:n kanssa, ja syyskuussa hän pelasi debyyttiottelunsa joukkueessa. Hän kärsi kauden alussa polvivaivasta, mutta pääsi jälleen marraskuussa 2008 pelaamaan. Toisella kaudella Beckmann pääsi joukkueen aloituskokoonpanoon ja loppukaudesta 2010 hän teki seitsemän maalia 15 ottelussa ja auttoi Randersin pysymään Superliigassa.
Kansainvälinen ura.
Elokuussa 2004 Beckmann kutsuttiin Tanskan alle 21-vuotiaiden maajoukkueeseen, mutta hän ei pelannut otteluakaan.
Tammikuussa 2008 Beckmann kutsuttiin harjoitusmaaotteluihin, jossa hän vakuutti valmennusjohdon. Hän teki maajoukkuedebyyttinsä tammikuussa 2008 ystävyysottelussa Sloveniaa vastaan.
Toukokuussa 2010 hänet valittiin Tanskan joukkueeseen jalkapallon maailmanmestaruuskilpailuihin 2010 hyvin pelatun kevätkauden johdosta.
Olé Olé Olé (The Name of the Game)

Olé Olé Olé (The Name of the Game) on vuonna 1987 julkaistu saksalainen hittikappale, jota laulettiin jalkapallo-tapahtumissa 1980-luvun loppupuolella. Esittäjän nimenä kappaleessa on The Fans. Kappaleen tuottaja on Roland Verlooven, säveltäjä Deja Armath ja julkaisija ZYX records. Singlen B-puolella on kappaleen instrumentaaliversio.
Suomessa single nousi virallisen listan sijalle 7.
Dora (nimi)

Dora on kreikkalaisperäinen naisen etunimi, joka on muodostunut lyhentymänä nimestä Dorothea, Theodora tai Isidora. Kaikissa näissä nimissä esiintyy kreikan kielen sana δῶρον (doron), joka tarkoittaa "lahjaa".
Suomessa nimi Dora on Digi- ja väestötietoviraston tietojen mukaan annettu vuoden 2019 loppuun mennessä 351 henkilölle. Doran nimipäivä on suomenruotsalaisen kalenterin mukaan 6. helmikuuta, joka on vanhastaan ollut varhaiskristillisen marttyyrin, Pyhän Dorothean muistopäivä.
Primera Divisiónin kausi 2010–2011

Primera Divisiónin kausi 2010–2011 oli Espanjan jalkapallon pääsarjan Primera Divisiónin 80. kausi. Kausi alkoi 28. elokuuta 2010 ja päättyi 21. toukokuuta 2011. Hallitsevana mestarina kauteen lähti Barcelona, joka voitti edelliskaudella historiansa 20:nnen pääsarjamestaruuden. Primera Divisióniin nousi kolme uutta joukkuetta Segunda Divisiónista. Edellisellä kaudella pudonneiden Valladolidin, Tenerifen ja Xerezin tilalle nousivat Real Sociedad, Hércules ja Levante.
Barcelona varmisti kolmannen perättäisen pääsarjamestaruutensa 11. toukokuuta 2011 1–1-tasatulokseen päättyneen Levantea vastaan pelatun ottelun jälkeen. Tämän jälkeen piste-eroa sarjakakkoseen Real Madridiin oli 6 pistettä, kun pelaamatta oli vielä kaksi sarjakierrosta, ja Barcelonan oltua parempi keskenäisten otteluiden perusteella mestaruus sai sinetin.
Silvo Plut

Silvo Plut (29. toukokuuta 1968 Novo mesto – 28. huhtikuuta 2007 Ljubljana) oli slovenialainen sarjamurhaaja. Hän raiskasi ja tappoi ensimmäisen uhrinsa, entisen koulutoverinsa Marjanca Matjašičin 16. helmikuuta 1990. Hän vapautui viidentoista vuoden vankeustuomiostaan ehdonalaiseen vapauteen vuonna 2003. 18. marraskuuta 2004 hän surmasi Serbiassa 25-vuotiaan Jasmino Djošićin. Plut pakeni Sloveniaan, joka kieltäytyi luovuttamasta häntä Serbialle. 
Kolmannen uhrinsa, 25-vuotiaan Ljubica Ulčarin, Plut surmasi 24. helmikuuta 2006. Hän myös haavoitti uhrin miestä. Oikeusistuin Ljubljanassa tuomitsi tekijän 2. lokakuuta 2006 vankeuteen 30 vuodeksi. 26. huhtikuuta 2007 serbialainen oikeusistuin Nišissä tuomitsi hänet 40 vuodeksi vankeuteen Djošićin tappamisesta. 
Plut teki itsemurhan sellissään Ljubljanassa ottamalla yliannostuksen unilääkkeitä.
Toni Rossi ja Sinitaivas (albumi)

 Toni Rossi ja Sinitaivas on samannimisen suomalaisyhtyeen ensialbumi vuodelta 1990. Levyllä yhtyeen omaa tuotantoa edustavat kappaleet "Kirgiisityttö" ja "Leikit vaan", jotka on tehnyt kitaristi Kari Kukkola. Viimeinen kappale "Morgan Kane" on instrumentaali.
Levyn on julkaissut Audiovox Records sarjatunnuksella AXRLP-1009 045. Tuottajina ovat olleet Tom Vuori ja yhtye itse. Äänityksestä on huolehtinut Tom Vuori Production Nupurin Honkamajalla syksyllä 1990. Vuori on myös miksannut levyn Finnvoxin studioilla. Samassa paikassa Mika Jussila on tehnyt levyn editoinnin, CD-masteroinnin ja kaiverruksen.
Valokuvat on ottanut Jouko Lehtola ja kannen ulkoasun on suunnitellut Kimmo Lehtola.
Kiitoksissa on mainittu Harjun nuorisotalo sekä Kurre Yamaha-kitaran lainasta.
Muusikot.
Toni Rossi ja Sinitaivas:
Vierailijat:
Kappaleet.
Kappaleiden sovitukset ovat yhtyeen omia. &lt;br&gt;
Kappaleessa "Sulamith" sovittajana on ollut yhtyeestä erityisesti Markku Veijonsuo.
A-puoli:
1. Kirgiisityttö - 3:48
 Säv. ja san. Kari Kukkola
 © Bahama Music Oy
2. Kun uskoin unohdukseen (Jet'Appartiens) - 2:41
 Säv. ja san. Becaud / Delaure, suom. san. Kari Kukkola
 © Warner/Chappell Music Publ. Scand.
3. Sulamith - 2:30
 Säv. ja san. Matti Jurva
 © Fazer
4. Pois raiteeltaan (His Latest Flame) - 2:35
 Säv. ja san. D. Pomus / M. Shuman, suom. san. Kari Kukkola
 © Peer Music Scandinavia
5. Kultaiset korvarenkaat (Golden Earrings) - 2:26
 Säv. V. Young, san. Livingston/Raymond/Evans, suom. san. Anja Eskonmaa
 © Fazer
6. Sait kai mitä hait (I Need Your Love Tonight) - 2:02
 Säv. S. Wayne, san. B. Reichner, suom. san. Kari Kukkola
 © Peer Music Scandinavia
B-puoli:
1. Amor amor amor - 3:25
 Säv. ja san. G. Ruiz / M. R. Lopez, suom. san. Kerttu Mustonen
 © Southern Music AB © Bahama Music Oy
2. Sokeripala - 2:30
 Säv. trad., san. Reino Helismaa
 © Fazer
3. Yksinäinen pihlaja - 3:15
 Säv. ja san. Boris Mokrousov, suom. san. Pauli Salonen
 © Fazer
4. Leikit vaan - 3:19
 Säv. ja san. Kari Kukkola
 © Bahama Music Oy
5. Morgan Kane - 3:10
 Säv. Pjotr Filli
 © Bahama Music Oy
Kristillinen taideseura

Kristillinen taideseura ry on vuonna 1919 perustettu yhdistys, jonka tavoitteena on taiteilijoiden, taiteen harrastajien ja taiteen ystävien yhdistäminen kristillisessä hengessä sekä taideharrastuksen edistäminen ja kiinnostuksen lisääminen kristilliseen taiteeseen.
Seuran missio vuonna 2025 on vahvistaa kristittyjen taiteilijoiden ja taiteen ystävien identiteettiä ja yhteyttä sekä edistää taiteellista työtä, taiteen tunnettuutta ja kansainvälisiä yhteyksiä. 
Seura on jäsenenä Kirkkopalvelut ry:ssä ja oli myös mukana vuonna 1978 perustamassa Tieteen ja taiteen kristillistä tukisäätiötä, joka jakaa vuosittain apurahoja tieteelliseen tutkimukseen ja taiteelliseen työhön.
Seura julkaisee kerran vuodessa ilmestyvää "Ars Magna" -lehteä.
Historiaa.
Kristillinen taideseura oli ensimmäinen itsenäisessä Suomessa rekisteröity yhdistys. Sen perusti kirjailija Hilja Haahti ystävineen Helsingissä vuonna 1919. Mukana oli myös Haahden aviomies säveltäjä Ilmari Krohn. Sen edeltäjä oli 1903 perustettu yhdistys Kolmisointu, jonka kolme avainsanaa olivat olleet taide, kristillisyys ja suomalaisuus.
Mauricio Isla

Mauricio Aníbal Isla Isla (s. 12. kesäkuuta 1988 Buin, Chile) on chileläinen jalkapalloilija. Hän edustaa turkkilaisseura Fenerbahçea.
Isla on hyvin monipuolinen pelaaja, sillä hän kykenee pelaamaan puolustuksen jokaisella paikalla sekä myös vaihtoehtoisesti laitalinkkinä tai keskikenttäpelaajana. Häntä pidetään taidoiltaan taitavana ja fyysisyydeltään kestävänä pelaajana.
Seurajoukkueura.
Isla aloitti uransa vuonna 1998 Universidad Católican junioriakatemiasta. Hän pelasi aluksi hyökkääjänä, mutta lyhyehkön pituutensa vuoksi hänet siirrettiin puolustajaksi. Edustusjoukkueeseen hän nousi vuonna 2007.
Hyvien esitystensä jälkeen vuoden 2007 alle 20-vuotiaiden MM-kilpailuissa Isla teki myöhemmin kesän aikana viisivuotisen sopimuksen italialaisseura Udinesen kanssa. Hän teki ensiesiintymisensä ammattilaisurallaan ja samalla uudessa seurassaan 19. joulukuuta 2007 Italian cupin ottelussa Palermoa vastaan. 8. maaliskuuta 2008 Isla pelasi ensimmäisen ottelunsa avauskokoonpanossa Italian pääsarjassa, niin ikään Palermoa vastaan. Aloittamissaan peleissä hän on pelannut pääosin vasempana tai oikeana laitapuolustajana, mutta on myös pelannut muutamia kertoja laitalinkkinä tai keskikenttäpelaajana.
Maajoukkueura.
Isla sai ensimmäisen kutsunsa Chilen maajoukkueeseen syyskuussa 2007 ja pelasi ystävyysottelussa Sveitsiä vastaan. Hyvän peliesityksen jälkeen hän sai pelata myös Chilen seuraavassa ystävyysottelussa Israelia vastaan. Hän pelasi ensimmäisen ottelunsa 29. maaliskuuta 2009 Perua vastaan. Päävalmentaja Marcelo Bielsa valitsi hänet vuoden 2010 MM-kilpailuihin, joissa hän pelasi neljä ottelua. Vuoden 2014 MM-kilpailuissa hän pelasi myös neljä ottelua. Copa Américassa Isla pelasi vuosina 2011, 2015 ja 2016. Hän on pelannut kaikkiaan 105 maaottelua ja tehnyt niissä neljä maalia.
Coming Out Soon

Coming Out Soon on suomalaisen Melrosen single vuodelta 1986. Sen on julkaissut One Inch Rock levymerkillä Electric Kid Records sarjatunnuksella EKRS 001. Se nousi Suomen virallisen singlelistan sijalle 6.
Singlen kääntöpuolella on kappale "Real Dream", ja sen kesto on 4:41. Molemmat kappaleet ovat Tokelan tekemiä.
Singlen on miksannut H. Leiden. Kuvat ovat Johannes Tervon ja lay-out Mika Tuokkolan.
Kiitoksissa on mainittu Jussi Kylliäinen. Levyn englanninkielinen omistus on Westhillille eli Länsimäen kaupunginosalle Vantaalla.
On the Street Where You Live

On the Street Where You Live on Frederick Loewen säveltämä ja Alan Jay Lernerin sanoittama kappale, joka on alun perin vuoden 1956 musikaalista "My Fair Lady".
Kappaleen on levyttänyt muiden muassa vuonna 1956 laulaja Vic Damone säestäjänään Percy Faithin orkesteri ja kuoro.
Kappaleen ovat äänittäneet suomeksi muun muassa Vieno Kekkonen, Matti Lehtinen ja Laila Kinnunen. Suomenkielisen version nimi on ”Kotikadullasi” ja sen on sanoittanut Sauvo Puhtila.
Essexin yliopisto

Essexin yliopisto () on vuonna 1963 perustettu brittiläinen yliopisto. Sen kampus on Essexin kreivikunnassa lähellä Colchesterin kaupunkia Itä-Englannissa. Yliopisto on keskittynyt erityisesti humanistisiin ja yhteiskuntatieteisiin.
Yliopiston kansleri on Andrew Phillips. Opiskelijoita on 11 660.
My Fair Lady (Fontana 1965)

 My Fair Lady on samannimisen musikaalin kohokohtia sisältävä albumi vuodelta 1965. Musikaalin on säveltänyt Frederick Loewe ja sanoittanut Alan Jay Lerner ja sen ensi-ilta oli New Yorkissa vuonna 1956 ja Lontoossa kahta vuotta myöhemmin.
Tällä Isossa-Britanniassa tehdyllä levyllä esiintyjinä ovat Denis Quilley, Marilyn Dougan, Danny Purches ja Michael Sammes Singers. Orkesteria johtaa John Gregory, joka on myös tuottanut levyn. Levyn on kustantanut levy-yhtiö Fontana Special-merkillään sarjatunnuksella SFL 13024.
Kappaleet.
A-puoli:
B-puoli:
HMAS Bataan

HMAS Bataan (viirinumerot I91, D9 ja D191) oli Australian laivaston vuonna 1945 palvelukseen otettu Tribal-luokan hävittäjä Korean sodassa.
Valmistus.
Australian laivasto tilasi 20. joulukuuta 1939 aluksen Cockatoo Docks and Engineering Companyltä Sydneystä Australiasta, missä köli laskettiin 30. joulukuuta 1940 nimellä "HMAS Kurnai". Alus laskettiin vesille 15. tammikuuta 1944 nimellä "HMAS Bataan", mikä oli kunnianosoitus Yhdysvaltain armeijan kenraali Douglas MacArthurin uhrautuvalle Filippiinien puolustustaistelulle. Alus valmistui vuotta myöhemmin 25. toukokuuta, jolloin se oli viimeinen kolmesta Australian laivastolle tilatuista kolmesta Tribal-luokan hävittäjästä. Alus oli samalla ainoa luokkansa aluksista, jota ei nimetty jonkin heimon mukaan.
Palvelus.
Kesäkuussa alus liitettiin Japanin pääsaarten edustalle Kansainyhteisön aluksista koottuun Yhdysvaltain 3. laivaston TF37:ään. Alus saatiin varustettua heinäkuussa, minkä jälkeen se aloitti matkansa Subic Bayhin "HMAS Warramungan" kanssa liittyäkseen TF74:ään ennen siirtymistään 3. laivastoon Japanin emäsaarten edustalle. Alukset saapuivat 26. heinäkuuta Subic Bayhin.
Alus lähti Japanin antauduttua Yhdysvaltain alusten mukana Japaniin poiketen matkalla Okinawalla. Se liittyi syyskuussa Sagaminlahdella Britannian ja Kansainyhteisön aluksista koottuun Token Forceen. Alus oli 2. syyskuuta Tokionlahdella Japanin virallisesti antautuessa.
Alus viipyi Japanissa evakuoiden liittoutuneiden sotavankeja sekä Japanin internoimia siviilejä. Vapauduttuaan tehtävästä alus palasi Sydneyyn aloittaen normaalin rauhanaikaisen laivastopalveluksen, kunnes se määrättiin elokuussa 1950 Yhdistyneiden kansakuntien alaisuuteen Korean rannikolle koottuun laivasto-osastoon. YK:n alaisuudessa alus osallistui Korean sotaan tehden kaksi palvelusrupeamaa Korean rannikolla.
Alus palveli marraskuuhun 1954, jolloin se poistettiin palveluksesta odottamaan siirtoa telakalle. Kuitenkin vuonna 1957 suunniteltu muutostyö peruutettiin. Alus myytiin seuraavana vuonna romutettavaksi T. Carr and Companylle Sydneyyn.